CELEX: 62021CN0375
Language: fi
Date: 2021-06-17 00:00:00
Title: Asia C-375/21: Ennakkoratkaisupyyntö, jonka Varhoven administrativen sad (Bulgaria) on esittänyt 17.6.2021 – Sdruzhenie ”Za Zemiata – dostap do pravosadie” ym., ”The Green Tank – grazhdansko sdruzhenie s nestopanska tsel” – Helleenien tasavalta ja NS v. Izpalnitelen direktor na Izpalnitelna agentsia po okolna sreda ja TETS ”Maritsa-Iztok 2” EAD

4.10.2021   
            
            
               FI
            
            
               Euroopan unionin virallinen lehti
            
            
               C 401/2
            
         
      Ennakkoratkaisupyyntö, jonka Varhoven administrativen sad (Bulgaria) on esittänyt 17.6.2021 – Sdruzhenie ”Za Zemiata – dostap do pravosadie” ym., ”The Green Tank – grazhdansko sdruzhenie s nestopanska tsel” – Helleenien tasavalta ja NS v. Izpalnitelen direktor na Izpalnitelna agentsia po okolna sreda ja TETS ”Maritsa-Iztok 2” EAD
      (Asia C-375/21)
      (2021/C 401/02)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Varhoven administrativen sad
      
         Pääasian asianosaiset
      
      
         Kassaatiovalittajat: Sdruzhenie ”Za Zemiata – dostap do pravosadie” ym., ”The Green Tank – grazhdansko sdruzhenie s nestopanska tsel” – Helleenien tasavalta ja NS
      
         Kassaatiovalituksen vastapuolet: Izpalnitelen direktor na Izpalnitelna agentsia po okolna sreda ja TETS ”Maritsa-Iztok 2” EAD
      
         Ennakkoratkaisukysymykset
      
      
                  1)
               
               
                  Onko SEU 4 artiklan 3 kohtaa, luettuna yhdessä direktiivin 2010/75/EU (1) 18 artiklan ja direktiivin 2008/50/EY (2) 13 ja 23 artiklan kanssa, tulkittava siten, että toimivaltaisen viranomaisen on direktiivin 2010/75/EU 15 artiklan 4 kohdan mukaista poikkeusta koskevaa hakemusta käsitellessään arvioitava, voiko poikkeuksen myöntäminen vaarantaa ympäristönlaatunormien noudattamisen, kun otetaan huomioon kaikki ympäristön pilaantumista koskevat merkitykselliset tieteelliset tiedot, mukaan lukien direktiivin 2008/50/EY 23 artiklan mukaiset tietyn alueen tai taajaman ilmanlaatusuunnitelmaan sisältyvät toimenpiteet?
               
            
                  2)
               
               
                  Onko SEU 4 artiklan 3 kohtaa, luettuna yhdessä direktiivin 2010/75/EU 18 artiklan ja direktiivin 2008/50/EY 13 ja 23 artiklan kanssa, tulkittava siten, että toimivaltaisen viranomaisen on direktiivin 2010/75/EU 15 artiklan 4 kohdassa tarkoitettua poikkeusta koskevaa hakemusta käsitellessään jätettävä vahvistamatta vähemmät tiukat raja-arvot laitoksesta peräisin olevien ilman epäpuhtauksien päästöille, jos tällainen poikkeus on ristiriidassa tietyllä alueella tai tietyssä taajamassa direktiivin 2008/50/EY 23 artiklan mukaisesti hyväksytyssä ilmanlaatuohjelmassa vahvistettujen toimenpiteiden kanssa ja jos se voisi vaarantaa tavoitteen, joka koskee ilmanlaatunormien ylityksen keston jäämistä mahdollisimman lyhyeksi?
               
            
                  3)
               
               
                  Onko SEU 4 artiklan 3 kohtaa, luettuna yhdessä direktiivin 2010/75/EU 18 artiklan ja direktiivin 2008/50/EY 13 artiklan kanssa, tulkittava siten, että toimivaltaisen viranomaisen on direktiivin 2010/75/EU 15 artiklan 4 kohdassa tarkoitettua poikkeusta koskevaa hakemusta käsitellessään arvioitava, johtaako laitoksesta peräisin olevia ilman epäpuhtauksien päästöjä koskevien vähemmän tiukkojen raja-arvojen vahvistaminen direktiivin 2008/50/EY 13 artiklan mukaisesti tietyllä alueella tai tietyssä taajamassa vahvistettujen ilmanlaatunormien ylittymiseen, kun otetaan huomioon kaikki ympäristön pilaantumista koskevat merkitykselliset tieteelliset tiedot, mukaan lukien kyseisen epäpuhtauden muiden lähteiden kumulatiivinen vaikutus, ja jos tähän vastataan myöntävästi, onko niiden oltava myöntämättä poikkeusta, joka vaarantaisi ympäristönlaatunormien saavuttamisen?
               
            
         (1)  Teollisuuden päästöistä (yhtenäistetty ympäristön pilaantumisen ehkäiseminen ja vähentäminen) 24.11.2010 annettu Euroopan parlamentin ja neuvoston direktiivi 2010/75/EU (EUVL 2010, L 334, s. 17).
      
         (2)  Ilmanlaadusta ja sen parantamisesta 21.5.2008 annettu Euroopan parlamentin ja neuvoston direktiivi 2008/50/EY (EUVL 2008, L 152, s. 1).